Налшык щызэхэтащ Къэбэрдей-Балъкъэрым и Iэтащхьэ КIуэкIуэ Юрийрэ Адыгэ Республикэм и Iэтащхьэм и къалэнхэр пIалъэкIэ зыгъэзащIэ КъумпIыл Муратрэ я зэIущIэ
КъБР-м и Правительствэм и Унэм лэжьыгъэ IуэхукIэ щызэIущIащ Къэбэрдей-Балъкъэрым и Iэтащхьэ КIуэкIуэ Ю.А., Адыгэ Республикэм и Iэтащхьэм и къалэнхэр пIалъэкIэ зыгъэзащIэ КъумпIыл М. Къ. сымэ.
ЗэIущIэм щытепсэлъыхьащ щIыналъитIыр экономикэм щызэкъуэувэным, щIэныгъэ-техникэ, щэнхабзэ IэнатIэхэм яку дэлъ зэпыщIэныгъэхэр гъэбыдэным пыщIа Iуэхухэм, промышленнэ, мэкъумэш IэнатIэхэм щызэдэлэжьэнымкIэ щыIэ Iэмалхэми къытеувыIащ.
КIуэкIуэмрэ КъумпIылымрэ къыхагъэщащ зэкъуэш Къэбэрдей-Балъкъэрымрэ Адыгэ Республикэмрэ ис лъэпкъхэм яку дэлъ зэпыщIэныгъэхэр нэхъри гъэбыдэным лъэныкъуитIми я сэбэп зэрыхэлъыр.
Хъарзынэ Тенджыз.
